Na podlagi 138. člena Zakona o urejanju prostora (ZUreP-3, Uradni list RS, št. 199/21 in [18/23](http://www.uradni-list.si/1/objava.jsp?sop=2023-01-0348) – ZDU-1O) župan Mestne občine Kranj s tem

**JAVNIM NAZNANILOM**

**obvešča javnost o javni razgrnitvi**

**elaborata lokacijske preveritve** **z identifikacijsko številko 3101**

I.

Mestna občina Kranj naznanja javno razgrnitev elaborata lokacijske preveritve za enoto urejanja prostora KO 13 na zemljišču parc. št. 5/4, 5/11, 5/12, 5/14, 5/16, 5/17, 5/19, 5/23, 5/25, 5/26, 5/27 k.o. Kokrica (2102).

V elaboratu je predlagana dopustitev individualnega odstopanja od prostorsko izvedbenih pogojev določenih v veljavnem Odloku o izvedbenem prostorskem načrtu Mestne občine Kranj (Uradni list RS, št. Uradni list RS, št. 74/14, 9/16, 63/16, 20/17, 42/17, 63/17, 1/18, 23/18, 41/18, 76/19, 168/20, 184/20, 10/21, 35/22 in 132/22 – IPN Kranj) za potrebe prizidave obstoječe podružnične osnovne šole in vrtca zaradi zagotovitve ustrezne družbene infrastrukture.

II.

Elaborat lokacijske preveritve bo **javno razgrnjen od 16. junija 2023 do 17. julija 2023** v času uradnih ur, v prostorih Mestne občine Kranj, Urad za okolje in prostor (I. nadstropje), Slovenski trg 1, 4000 Kranj in na spletni strani občine [**http://www.kranj.si**](http://www.kranj.si)**.**

III.

V času javne razgrnitve ima javnost pravico podati pisne pripombe in predloge na elaborat lokacijske preveritve.

Pripombe in predlogi se lahko do vključno **17. julija 2023** podajo pisno ali ustno na mestu javne razgrnitve kot zapis v knjigo pripomb in predlogov, lahko pa se pošljejo na naslov: Mestna občina Kranj, Urad za okolje in prostor, Slovenski trg 1, 4000 Kranj s pripisom »Pripombe na javno razgrnitev elaborata LP z ID št. 3101« oz. na elektronski naslov **mok@kranj.si****.**

IV.

To naznanilo se objavi na spletnih straneh Mestne občine Kranj, [**http://www.kranj.si**](http://www.kranj.si)**.**

V.

Župan Mestne občine Kranj bo po končani javni razgrnitvi zavzel stališča do pripomb in predlogov javnosti. Stališča do pripomb in predlogov bodo objavljena na spletni strani **www.kranj.si.**

Številka: 350-40/2022-18

Datum: 13. 6. 2023

 Matjaž Rakovec

|  |  |  |
| --- | --- | --- |
|  |  |  Župan |